CELEX: 62007TJ0274
Language: lt
Date: 2011-11-08
Title: 2011 m. lapkričio 8 d. Bendrojo Teismo (ketvirtoji kolegija) sprendimas.#Zhejiang Harmonic Hardware Products Co. Ltd prieš Europos Sąjungos Tarybą.#Dempingas - Kinijos Liaudies Respublikos ir Ukrainos kilmės lyginimo lentų importas - Rinkos sąlygomis veikiančios įmonės statusas - Teisė į gynybą - Kainos įsipareigojimo pasiūlymas - Skundo pateikėjų tapatybės konfidencialus traktavimas.#Byla T-274/07.

2011 m. lapkričio 8 d. Bendrojo Teismo (ketvirtoji kolegija) sprendimas Zhejiang Harmonic Hardware Products prieš Tarybą
      (Byla T‑274/07)
      „Dempingas – Kinijos Liaudies Respublikos ir Ukrainos kilmės lyginimo lentų importas – Rinkos sąlygomis veikiančios įmonės statusas – Teisė į gynybą – Kainos įsipareigojimo pasiūlymas – Skundo pateikėjų tapatybės konfidencialus traktavimas“
      1.                     Bendra prekybos politika – Apsauga nuo dempingo taikymo – Dempingo skirtumas – Normaliosios vertės nustatymas – Tyrimas –
            Atsisakymas suteikti rinkos sąlygomis veikiančios įmonės statusą – Komisijos pozicijos pakeitimas galutiniame informaciniame
            dokumente – Komisijos galimybė vėliau grįžti prie savo pradinio sprendimo, jei nėra naujų faktų –Leistinumas – Sąlygos (Tarybos
            reglamento Nr. 384/96 2 straipsnio 7 dalies c punkto antra pastraipa ir 20 straipsnis) (žr. 37–41, 45, 48, 51 ir 52 punktus)
      2.                     Bendra prekybos politika – Apsauga nuo dempingo taikymo – Antidempingo procedūra – Teisė į gynybą – Komisijos atliktas galutinės
            informacijos perdavimas įmonėms – Teisinis pobūdis (Tarybos reglamento Nr. 384/96 20 straipsnio 1, 2, 4 ir 5 dalys) (žr. 47–50 punktus)
      3.                     Bendra prekybos politika – Apsauga nuo dempingo taikymo – Antidempingo procedūra – Galimybė susipažinti su byla – Skunde esančios
            informacijos konfidencialumo užtikrinimas – Sąlygos (Tarybos reglamento Nr. 384/96 19 straipsnio 1 ir 2 dalys) (žr. 57–61 punktus)
      4.                     Bendra prekybos politika – Apsauga nuo dempingo taikymo – Antidempingo procedūra – Teisė į gynybą – Komisijos atliktas galutinės
            informacijos perdavimas įmonėms – Komisijos galutinių priemonių pasiūlymo perdavimas Tarybai nepraėjus dešimčiai dienų nuo
            galutinės informacijos perdavimo įmonėms – Pažeidimas – Pasekmės Tarybos reglamento galiojimui (Tarybos reglamento Nr. 384/96
            20 straipsnio 5 dalis) (žr. 70–74, 76–90 punktus)
      5.                     Bendra prekybos politika – Apsauga nuo dempingo taikymo – Antidempingo procedūra – Teisė į gynybą – Eksportuotojų galimybė
            pasiūlyti įsipareigojimus per Reglamento Nr. 384/96 20 straipsnio 5 dalyje numatytą terminą pastaboms pateikti – Komisijos
            nesilaikytas terminas – Pažeidimas (Tarybos reglamento Nr. 384/96 8 straipsnis ir 20 straipsnio 5 dalis) (žr. 94–96 punktus)
      Dalykas 
      
         
               Prašymas panaikinti 2007 m. balandžio 23 d. Tarybos reglamentą (EB) Nr. 452/2007, nustatantį galutinį antidempingo muitą ir
                  laikinojo muito, nustatyto importuojamoms Kinijos Liaudies Respublikos ir Ukrainos kilmės lyginimo lentoms, galutinį surinkimą
                  (OL L 109, p. 12), kiek juo nustatomas antidempingo muitas ieškovės gaminamų lyginimo lentų importui.
               
            Rezoliucinė dalis 
      
         
                  1.
               
               
                  
               
               
                  	Panaikinti 2007 m. balandžio 23 d. Tarybos reglamento (EB) Nr. 452/2007, nustatančio galutinį antidempingo muitą ir laikinojo
                     muito, nustatyto importuojamoms Kinijos Liaudies Respublikos ir Ukrainos kilmės lyginimo lentoms, galutinį surinkimą, 1 ir
                     2 straipsnius, kiek jais nustatomas galutinis antidempingo muitas ir laikinojo muito, nustatyto Zhejiang Harmonic Hardware
                     Products Co. Ltd gaminamoms lyginimo lentoms, galutinis surinkimas.
                  
               
            
         
                  2.
               
               
                  
               
               
                  	Europos Sąjungos Taryba padengia savo ir Zhejiang Harmonic Hardware Products bylinėjimosi išlaidas. 
               
            
         
                  3.
               
               
                  
               
               
                  	Europos Komisija, Vall Mill (Rochdale) Ltd, Pirola SpA ir Colombo New Scale SpA padengia savo bylinėjimosi išlaidas.